Matrícula oberta en l’Escola de Pasqua 2022 (Fins al 8 d’abril)
2025-07-24

Falta poc per a les vacances de Pasqua i l’àrea de Cultura i Joventut de l’Ajuntament de Burjassot, dirigida per Estefanía Ballesteros, proposa a les famílies del municipi que els xiquets i xiquetes gaudisquen dels seus dies d’oci d’una manera diferent, participant en l’Escola de Pasqua 2022.

La matrícula podrà realitzar-se, telemàticament, del 24 de març al 8 d’abril a través de la Carpeta Electrònica. En el cas de no disposar de mitjans telemàtics, les persones interessades podran efectuar la matrícula, presencialment a la Casa de Cultura, sol·licitant cita prèvia.

L’Escola de Pasqua 2022 tindrà lloc del 19 al 22 d’abril, tots dos dies inclosos, a la Casa de Cultura i està pensada per a xiquetes i xiquets amb edats compreses entre els 4 i els 12 anys, nascuts entre 2010 i 2018.

Amb places limitades, l’horari de l’Escola serà de 09.00 a 13.30 hores i tindrà un preu de 35€. En el cas d’apuntar als xiquets a l’horari “matiner”, de 08.00 a 09.00 hores, caldrà sumar a aquest preu 7€. Finalment, si es requereix també el servei de menjador, de 13.30 a 15.00 hores, el preu del mateix és de 25€.

Tant la tarifa de l’Escola com de l’horari “matiner” tenen un descompte del 50% per família nombrosa i 100% per família nombrosa especial.

Les activitats i el desenvolupament de l’Escola de Pasqua queden supeditades a les indicacions que es traslladen des de les autoritats competents en matèria d’activitats d’oci i temps lliure deguda a la conjuntura actual per la Covid-19.